**Róbert Mak** (s. 8. maaliskuuta 1991 Bratislava) on slovakialainen jalkapalloilija, joka edustaa unkarilaista Ferencvárosia. Hän on pelannut aiemmin Englannissa, Saksassa, Kreikassa, Venäjällä ja Turkissa. Oikeajalkainen Mak on pelipaikaltaan vasen laitahyökkääjä. Hän on pelannut Slovakian maajoukkueessa vuodesta 2013.

Ura
---

### Seurajoukkueura

Mak on ŠK Slovan Bratislavan kasvatti. Hän siirtyi vuonna 2004 englantilaisen Manchester Cityn joukkueeseen. Hän ei pelannut seuran edustusjoukkueen paidassa yhtään virallista peliä. Heinäkuussa 2010 Mak siirtyi Saksan Bundesliigan 1. FC Nürnbergiin. Hän debytoi pääsarjatasolla elokuussa 2010 SC Freiburgia vastaan. Avausmaali syntyi saman vuoden marraskuussa 1. FC Kaiserslauternin verkkoon. Yhteensä Mak pelasi Nürnbergin paidassa 77 ottelua tehden kuusi maalia.

Heinäkuussa 2014 Nürnbergin pudottua 2. Bundesliigaan Mak siirtyi Kreikan Superliigan PAOK FC:hen. Avauskaudellaan hän debytoi Eurooppa-liigassa ja pelasi Superliigassa jatkosarja mukaan lukien 30 ottelua, joissa hän teki seitsemän maalia. Seuraavalla kaudella hän pelasi 28 sarjaottelua ja teki niissä seitsemän maalia. Kesällä 2016 Mak siirtyi Venäjälle Zenit Pietarin joukkueeseen mutta palasi PAOK:iin vielä lainasopimuksella kaudeksi 2017–2018, jolloin hän pelasi Kreikan Superliigassa 25 ottelua ja teki niissä kolme maalia. Hän voitti Kreikan cupin. Zenitissä Mak pelasi Venäjän Valioliigassa kolmella kaudellaan yhteensä 43 ottelua ja teki niissä kuusi maalia. Hän voitti Venäjän-mestaruuden vuonna 2019. Zenit voitti liigamestaruuden ja Venäjän cupin vuonna 2020 mutta Mak siirtyi jo tammikuussa kesken kauden Turkkiin. Mestarien liigassa Mak pelasi Zenitin joukkueessa kaksi ottelua.

Mak viipyi turkkilaisseura Konyasporissa alkuvuonna 2020 vain parin kuukauden ajan ja pelasi neljä Turkin Superliigan ottelua. Tämän jälkeen hän oli ilman seuraa kunnes liittyi syyskuussa 2020 unkarilaisseura Ferencvárosiin. Hän pelasi mestaruuteen päättyneellä kaudella 2020–2021 Unkarin liigassa 19 ottelua, joissa hän teki yhden maalin. Mestarien liigassa hän pelasi viisi ottelua.

### Maajoukkueura

Mak on edustanut Slovakian nuorten maajoukkueita. Slovakian A-maajoukkueessa hän debytoi helmikuussa 2013 ystävyysottelussa Belgiaa vastaan. Ensimmäisen maalinsa hän teki seitsemännessä maaottelussaan, saman vuoden marraskuussa Puolaa vastaan. EM-kilpailuissa 2016 hän pelasi avauskokoonpanossa joukkueensa kaikki kolme alkulohko-ottelua mutta ei saanut peliaikaa tappiollisessa neljännesvälieräottelussa Saksaa vastaan. Seuraavissa EM-kilpailuissa kesällä 2021 hän laukoi joukkueensa johtoon ensimmäisessä alkulohko-ottelussa Puolaa vastaan, mutta maali merkittiin maalivahti Wojciech Szczęsnyn omaksi maaliksi Makin laukauksen osuttua tolppaan ja siitä Szczęsnyn selkään, josta pallo kimposi maaliin.

Lähteet
-------

1. ↑
2. 1 2 3 4 5 6  Róbert Mak Transfermarkt-sivustolla (englanniksi)
3. 1 2
4. ↑  Verri, Matt: Return of the Mak! Former Man City youngster produces wonderful NUTMEG to beat defender before his effort bounces off Wojciech Szczesny to give Slovakia the lead in opening win over Poland *Daily Mail*.  14.6.2021. Viitattu 18.6.2021. (englanniksi)

  

Slovakian joukkue – Jalkapallon EM-kilpailut 2016
1 Mucha |
2 Pekarík |
3 Škrtel |
4 Ďurica |
5 Gyömbér |
6 Greguš |
7 Weiss |
8 Duda |
9 Šesták |
10 Stoch |
11 Nemec |
12 Novota |
13 Hrošovský |
14 Škriniar |
15 Hubočan |
16 Saláta |
17 Hamšík |
18 Švento |
19 Kucka |
20 Mak |
21 Ďuriš |
22 Pečovský |
23 Kozáčik |
Valmentaja Kozák

Slovakian joukkue – Jalkapallon EM-kilpailut 2020
1 Dúbravka |
2 Pekarík |
3 Vavro |
4 Valjent |
5 Šatka |
6 Greguš |
7 Weiss |
8 Duda |
9 Boženík |
10 Suslov |
11 Bénes |
12 Kuciak |
13 Hrošovský |
14 Škriniar |
15 Hubočan |
16 Hancko |
17 Hamšík |
18 Haraslín |
19 Kucka |
20 Mak |
21 Ďuriš |
22 Lobotka |
23 Rodák |
24 Koscelník |
25 Hromada |
26 Schranz |
Valmentaja Tarkovič